– Ғаиләм менән үҙем килен булып төшкән Бикес ауылында йәшәһәк тә, әле үҙемдең тыуған яҡта – Бөрйән районының Нәби ауылында әсәйемдәрҙә ҡунаҡтабыҙ. Туғандарым менән ялды күңелле итеп үткәрәбеҙ. Тәүҙә өй тирәһен таҙалап, сүп-сарҙы йыйып, өмә эшләйбеҙ. Һуңынан, эш бөткәс, уйнарға ла ярай, тип тәмле бәлештәр, торттар һәм башҡа ризыҡтар бешереп, туғандарым менән тәбиғәт ҡосағына сығабыҙ, уйнайбыҙ. Ауылда үткән концерттарға ла барабыҙ.